CELEX: 32014R1250
Language: sl
Date: 2014-11-21 00:00:00
Title: Izvedbena uredba Komisije (EU) št. 1250/2014 z dne 21. novembra 2014 o spremembi Uredbe (ES) št. 891/2009 glede tarifnih kvot za sladkor s poreklom iz Srbije

22.11.2014   
            
            
               SL
            
            
               Uradni list Evropske unije
            
            
               L 335/10
            
         IZVEDBENA UREDBA KOMISIJE (EU) št. 1250/2014
   z dne 21. novembra 2014
   o spremembi Uredbe (ES) št. 891/2009 glede tarifnih kvot za sladkor s poreklom iz Srbije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1), ter zlasti členov 180 in 187 Uredbe,
   ob upoštevanju naslednjega:
   
               (1)
            
            
               Stabilizacijsko-pridružitveni sporazum med Evropskima skupnostma in njunimi državami članicami na eni strani ter Srbijo na drugi strani (2) (v nadaljnjem besedilu „SPS“) je bil odobren s Sklepom Sveta in Komisije 2013/490/EU, Euratom (3) in je začel veljati 1. septembra 2013. Člen 26(4) SPS določa dajatev prost dostop za uvoz proizvodov pod tarifnima številkama 1701 in 1702 kombinirane nomenklature s poreklom iz Srbije v Unijo, do meje letne tarifne kvote 180 000 ton.
            
         
               (2)
            
            
               Protokol k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji (4) (v nadaljnjem besedilu: Protokol) je bil podpisan 25. junija 2014. Podpis Protokola v imenu Evropske unije, Evropske skupnosti za atomsko energijo in držav članic je bil odobren s sklepoma Sveta 2014/517/EU (5) in 2014/518/Euratom (6).
            
         
               (3)
            
            
               Člen 2 Protokola določa spremembo člena 26(4) SPS za povečanje obstoječih tarifnih kvot za sladkor s poreklom iz Srbije do meje letne tarifne kvote 181 000 ton.
            
         
               (4)
            
            
               V skladu s členom 3 Sklepa 2014/517/EU se Protokol v skladu z njegovim členom 14 uporablja začasno od prvega dne drugega meseca po datumu njegovega podpisa do zaključka postopkov, potrebnih za njegovo sklenitev. Zato bi moralo povečanje obstoječih tarifnih kvot za sladkor s poreklom iz Srbije začeti veljati s 1. avgustom 2014.
            
         
               (5)
            
            
               Uredba Komisije (ES) št. 891/2009 (7) določa odprtje in upravljanje tarifnih kvot v sektorju sladkorja, vključno s tistimi za proizvode s poreklom iz Srbije. Navedeno uredbo je zato treba spremeniti, tako da bo skladna s Protokolom.
            
         
               (6)
            
            
               V skladu s členom 11 Protokola se za prvo leto začasne uporabe Protokola obseg novih tarifnih kvot in povečanje obsega obstoječih tarifnih kvot izračuna sorazmerno z osnovnimi letnimi količinami iz Protokola, ob upoštevanju dela obdobja, ki je poteklo pred 1. avgustom 2014. Zato bi moralo biti za leto 2014 povečanje obsega obstoječih kvot za sladkor s poreklom iz Srbije na voljo za obdobje od 1. avgusta 2014 do 31. decembra 2014.
            
         
               (7)
            
            
               Glede na to, da se v skladu s členom 3(1) Uredbe (ES) št. 891/2009 tarifne kvote upravljajo za posamezno tržno leto v navedenem sektorju, je treba v skladu s Protokolom upoštevati sorazmerno povečanje obsega tarifnih kvot, odprtih za tržno leto 2013/2014, in obseg, dodeljen za tržno leto 2014/2015. Sorazmerno povečanje letne količine za avgust in september 2014 znaša 167 ton sladkorja. Ker navedene količine ne bo mogoče porabiti pred koncem tržnega leta 2013/2014, bi jo bilo treba dati na voljo v tržnem letu 2014/2015.
            
         
               (8)
            
            
               V skladu z drugim odstavkom člena 135 SPS se SPS ne uporablja za Kosovo (8). Uredba Sveta (ES) št. 2007/2000 (9) je bila razveljavljena z Uredbo (ES) št. 1215/2009 (10). Ker Uredba (ES) št. 1215/2009 ne določa več koncesij za uvoz proizvodov pod tarifnima številkama 1701 in 1702 kombinirane nomenklature s poreklom iz Kosova v Unijo, bi bilo treba sklicevanji na Uredbo (ES) št. 2007/2000 in na Kosovo v Uredbi (ES) št. 891/2009 črtati.
            
         
               (9)
            
            
               Uredbo (ES) št. 891/2009 bi bilo zato treba ustrezno spremeniti.
            
         
               (10)
            
            
               Ker se tržno leto 2014/2015 začne s 1. oktobrom 2014, bi se morale spremembe k Uredbi (ES) št. 891/2009 začeti uporabljati čim prej in zato bi morala ta uredba začeti veljati takoj.
            
         
               (11)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Uredba (ES) št. 891/2009 se spremeni:
   
               1.
            
            
               točka (b) v členu 1 se črta;
            
         
               2.
            
            
               točka (g) v členu 1 se nadomesti z naslednjim:
               
                           „(g)
                        
                        
                           v členu 26(4) Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani (11), kot je bil spremenjen s Protokolom k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji (12).
                        
                     ;
            
         
               3.
            
            
               v točki (b) člena 2 se izraz „Kosova“ in pripadajoča opomba črtata;
            
         
               4.
            
            
               del II v Prilogi I se nadomesti z besedilom iz Priloge k tej uredbi.
            
         Člen 2
   Ta uredba začne veljati na dan objave v Uradnem listu Evropske unije.
   Uporablja se od tržnega leta 2014/2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. novembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  UL L 278, 18.10.2013, str. 16.
   
      (3)  Sklep Sveta in Komisije 2013/490/EU, Euratom z dne 22. julija 2013 o sklenitvi Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani (UL L 278, 18.10.2013, str. 14).
   
      (4)  UL L 233, 6.8.2014, str. 3.
   
      (5)  Sklep Sveta 2014/517/EU z dne 14. aprila 2014 o podpisu, v imenu Evropske unije in njenih držav članic, ter začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji (UL L 233, 6.8.2014, str. 1).
   
      (6)  Sklep Sveta 2014/518/Euratom z dne 14. aprila 2014 o odobritvi sklenitve, s strani Evropske Komisije v imenu Evropske skupnosti za atomsko energijo, Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Srbijo na drugi strani zaradi upoštevanja pristopa Republike Hrvaške k Evropski uniji (UL L 233, 6.8.2014, str. 20).
   
      (7)  Uredba Komisije (ES) št. 891/2009 z dne 25. septembra 2009 o odprtju in upravljanju nekaterih tarifnih kvot Skupnosti v sektorju sladkorja (UL L 254, 26.9.2009, str. 82).
   
      (8)  To poimenovanje ne posega v stališča glede statusa ter je v skladu z RVSZN 1244/1999 in mnenjem Meddržavnega sodišča o razglasitvi neodvisnosti Kosova.
   
      (9)  Uredba Sveta (ES) št. 2007/2000 z dne 18. septembra 2000 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije, o spremembi Uredbe (ES) št. 2820/98 ter o razveljavitvi uredb (ES) št. 1763/1999 in (ES) št. 6/2000 (UL L 240, 23.9.2000, str. 1).
   
      (10)  Uredba Sveta (ES) št. 1215/2009 z dne 30. novembra 2009 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije (UL L 328, 15.12.2009, str. 1).
   
      (11)  UL L 278, 18.10.2013, str. 16.
   
      (12)  UL L 233, 6.8.2014, str. 3.“
   
      PRILOGA
      Del II v Prilogi I k Uredbi (ES) št. 891/2009 se nadomesti z naslednjim:
      
         
            „Del II: balkanski sladkor
         
         
                     TRETJA DRŽAVA ali carinska območja
                  
                  
                     Zaporedna številka
                  
                  
                     Oznaka KN
                  
                  
                     Količina (v tonah)
                  
                  
                     Stopnja v okviru kvote (EUR/tono)
                  
               
                     Albanija
                  
                  
                     09.4324
                  
                  
                     1701 in 1702
                  
                  
                     1 000
                  
                  
                     0
                  
               
                     Bosna in Hercegovina
                  
                  
                     09.4325
                  
                  
                     1701 in 1702
                  
                  
                     12 000
                  
                  
                     0
                  
               
                     Srbija
                  
                  
                     09.4326
                  
                  
                     1701 in 1702
                  
                  
                     181 000 (1)
                     
                  
                  
                     0
                  
               
                     Nekdanja jugoslovanska republika Makedonija
                  
                  
                     09.4327
                  
                  
                     1701 in 1702
                  
                  
                     7 000
                  
                  
                     0
                  
               
      
         (1)  Količina za tržno leto 2014/2015 znaša 181 167 ton.“